b'\n_START_ARTICLE_\nSummer Up\n_START_SECTION_\nHistoria\n_START_PARAGRAPH_\nEnsimm\xc3\xa4inen Summer Up -festivaali j\xc3\xa4rjestettiin 12. hein\xc3\xa4kuuta 2003. P\xc3\xa4\xc3\xa4esiintyjin\xc3\xa4 olivat Apollo & Ideaali sek\xc3\xa4 Trilogia. K\xc3\xa4vij\xc3\xb6it\xc3\xa4 historian ensimm\xc3\xa4isell\xc3\xa4 Summer Up -festivaalilla oli 23. Kaatosateen vuoksi ensimm\xc3\xa4inen festivaali siirrettiin paikalliseen Diva-y\xc3\xb6kerhoon p\xc3\xa4iv\xc3\xa4tapahtumaksi._NEWLINE_Historian toinen Summer Up j\xc3\xa4rjestettiin seuraavana vuonna 24. hein\xc3\xa4kuuta 2004. Festivaalin p\xc3\xa4\xc3\xa4esintyjin\xc3\xa4 olivat Apollo, Spesialisti, Syvyysvaikutelma sek\xc3\xa4 Ideaali & Baroni. K\xc3\xa4vij\xc3\xa4m\xc3\xa4\xc3\xa4r\xc3\xa4 kasvoi ensimm\xc3\xa4isest\xc3\xa4 vuodesta huomattavasti noin 400:n k\xc3\xa4vij\xc3\xa4\xc3\xa4n._NEWLINE_Kolmas festivaali j\xc3\xa4rjestettiin 8. hein\xc3\xa4kuuta 2005. P\xc3\xa4\xc3\xa4esiintyjin\xc3\xa4 olivat yhdysvaltalainen Freestyle sek\xc3\xa4 kotimaiset artistit Skandaali, YOR123, Apollo, Ideaali ja Baroni. Festivaalin k\xc3\xa4vij\xc3\xa4m\xc3\xa4\xc3\xa4r\xc3\xa4 jatkoi kasvamistaan nousten 800:n k\xc3\xa4vij\xc3\xa4\xc3\xa4n._NEWLINE_Summer Upin nelj\xc3\xa4s festivaali j\xc3\xa4rjestettiin 8. hein\xc3\xa4kuuta 2006. Festivaalin p\xc3\xa4\xc3\xa4esiintyj\xc3\xa4n\xc3\xa4 olivat nimekk\xc3\xa4\xc3\xa4t kotimaiset artistit Elastinen, Herrasmiesliiga ja Timo Pieni Huijaus. Festivaalin k\xc3\xa4vij\xc3\xa4m\xc3\xa4\xc3\xa4r\xc3\xa4 jatkoi kasvuaan 1500:n k\xc3\xa4vij\xc3\xa4\xc3\xa4n._NEWLINE_Festivaalin viides j\xc3\xa4rjest\xc3\xa4minen tapahtui 14. hein\xc3\xa4kuuta 2007. P\xc3\xa4\xc3\xa4esiintyjiin kuului edellisen vuoden tapaan Elastinen sek\xc3\xa4 Cheek, Jonna ja Uniikki. Festivaalin k\xc3\xa4vij\xc3\xa4m\xc3\xa4\xc3\xa4r\xc3\xa4 kasvoi aiempiin vuosiin verraten maltillisemmin lopullisen k\xc3\xa4vij\xc3\xa4m\xc3\xa4\xc3\xa4r\xc3\xa4n ollessa noin 1700._NEWLINE_2008 vuoden Summer Up j\xc3\xa4rjestettiin 12. hein\xc3\xa4kuuta. P\xc3\xa4\xc3\xa4esiintyjin\xc3\xa4 olivat Kapasiteettiyksikk\xc3\xb6, Cheek, Lord Est, Asa ja Aste. K\xc3\xa4vij\xc3\xa4m\xc3\xa4\xc3\xa4r\xc3\xa4 kasvoi j\xc3\xa4lleen edelliseen vuoteen n\xc3\xa4hden merkitt\xc3\xa4v\xc3\xa4sti k\xc3\xa4vij\xc3\xa4m\xc3\xa4\xc3\xa4r\xc3\xa4n ollessa noin 3000._NEWLINE_Vuonna 2009 Summer Up -festivaali oli ensimm\xc3\xa4ist\xc3\xa4 kertaa kaksip\xc3\xa4iv\xc3\xa4inen ja se j\xc3\xa4rjestettiin 10. hein\xc3\xa4kuuta - 11. hein\xc3\xa4kuuta. Festivaaleilla esiintyi yli 20 artistia, p\xc3\xa4\xc3\xa4esiintyjin\xc3\xa4 olivat Asa, Raappana, Ceebrolistics, Nopsajalka, Cheek, Fintelligens, Redrama ja Signmark. Festivaalin kaksip\xc3\xa4iv\xc3\xa4isyys n\xc3\xa4kyi my\xc3\xb6s k\xc3\xa4vij\xc3\xa4m\xc3\xa4\xc3\xa4r\xc3\xa4ss\xc3\xa4, joka oli noin 7\xc2\xa0000._NEWLINE_Vuonna 2010 Summer Up -festivaalin tavoitteena oli ker\xc3\xa4t\xc3\xa4 10\xc2\xa0000 k\xc3\xa4vij\xc3\xa4\xc3\xa4. Vuonna 2010 uusin ohjelmalis\xc3\xa4ys oli Summer Up Street Dance -alue, jossa n\xc3\xa4htiin urbaania katutanssia monessa eri muodossa. Tapahtuma sis\xc3\xa4lsi kilpailuja, esityksi\xc3\xa4, tanssinopetusta sek\xc3\xa4 vapaata tanssia. Summer Up 2010 j\xc3\xa4rjestettiin 9. hein\xc3\xa4kuuta \xe2\x80\x93 10. hein\xc3\xa4kuuta 2010. P\xc3\xa4\xc3\xa4esiintyjin\xc3\xa4 olivat J\xc3\xa4tk\xc3\xa4j\xc3\xa4tk\xc3\xa4t, Ritarikunta, Raappana, Fintelligens, Cheek, Petri Nyg\xc3\xa5rd ja Redrama. Festivaali ylitti k\xc3\xa4vij\xc3\xa4tavoitteensa, kun k\xc3\xa4vij\xc3\xb6it\xc3\xa4 oli tuolloin yli 12 000._NEWLINE_Summer Up 2011 j\xc3\xa4rjestettiin 8. hein\xc3\xa4kuuta \xe2\x80\x93 9. hein\xc3\xa4kuuta 2011. K\xc3\xa4vij\xc3\xa4m\xc3\xa4\xc3\xa4r\xc3\xa4 loppuunmyydyss\xc3\xa4 tapahtumassa oli 21 000 noussen merkitt\xc3\xa4v\xc3\xa4sti aiemmista vuosista ja 13 000 k\xc3\xa4vij\xc3\xa4n tavoitteesta. Tapahtuman p\xc3\xa4\xc3\xa4lava oli Marli Juissi Stage, jolla esiintyiv\xc3\xa4t mm. Lloyd Banks, Asa & J\xc3\xa4tk\xc3\xa4j\xc3\xa4tk\xc3\xa4t, Jare & VilleGalle, Raappana & Sound Explosion Band, Juno, Timo Pieni Huijaus, Teflon Brothers, Ruudolf, Fintelligens, Paleface, Cheek, Petri Nyg\xc3\xa5rd, Br\xc3\xa4di, Aste, Puhuva Kone, Uniikki & Mikael Gabriel._NEWLINE_Vuoden 2012 Summer Up vietti 10-vuotisjuhliaan ja festivaali j\xc3\xa4rjestettiin 6.-7. hein\xc3\xa4kuuta. Esiintyjin\xc3\xa4 olivat Cheek, Br\xc3\xa4di, Kapasiteettiyksikk\xc3\xb6, Jukka Poika, Jare & VilleGalle, Notkea Rotta, Fintelligens, Elokuu, GG Caravan, Ruudolf, Mikael Gabriel, Ruger Hauer, Petri Nyg\xc3\xa5rd,  Kuningasidea, Chebaleba, Solonen, Kosola sek\xc3\xa4 ulkomaalaisvahvituksena Mohombi. Vuonna 2012 festivaalin yleis\xc3\xb6tavoite oli 30 000 katsojaa, ja se saavutettiin. J\xc3\xa4rjest\xc3\xa4jien mukaan alueen yleis\xc3\xb6kapasiteetti oli maksimissaan. Seuraavien vuosien suunnitelmia olivat tapahtuman sis\xc3\xa4ll\xc3\xb6n kehitt\xc3\xa4minen sek\xc3\xa4 mahdollinen festivaalin pident\xc3\xa4minen kolmip\xc3\xa4iv\xc3\xa4iseksi ._NEWLINE_Edellisen vuoden sunnitelmista huolimatta Summer Up 2013 pysyi kaksip\xc3\xa4iv\xc3\xa4isen\xc3\xa4. Seuraava Summer Up j\xc3\xa4rjestettiin 5.-6. hein\xc3\xa4kuuta. Festivaalin k\xc3\xa4vij\xc3\xa4m\xc3\xa4\xc3\xa4r\xc3\xa4 oli j\xc3\xa4lleen niin suuri kuin mahdollista eli 30 000. Festivaalin suurimmat vetonaulat olivat yhdysvaltalaiset artistit Far East Movement sek\xc3\xa4 Fat Joe, joiden lis\xc3\xa4ksi lavalla n\xc3\xa4htiin kotimaisten hip hop-artistien k\xc3\xa4rkikaarita, kuten Elastinen, Cheek, JVG, Aste, Br\xc3\xa4di, Ruudolf & Karri Koira ja Mikael Gabriel._NEWLINE_Vuonna 2014 Summer Up j\xc3\xa4rjestettiin 12. kerran. Tapahtumap\xc3\xa4ivin\xc3\xa4 olivat 4.-5. hein\xc3\xa4kuuta. K\xc3\xa4vij\xc3\xa4m\xc3\xa4\xc3\xa4r\xc3\xa4 oli noin 27 000. Festivaalin p\xc3\xa4\xc3\xa4esiintyjin\xc3\xa4 toimivat Sean Paul, Tinie Tempah sek\xc3\xa4 Cheek. Heid\xc3\xa4n lis\xc3\xa4ksi lavalla n\xc3\xa4htiin j\xc3\xa4lleen suuri m\xc3\xa4\xc3\xa4r\xc3\xa4 kotimaisten artistien k\xc3\xa4rkikaartia muun muassa Sanni, JVG & M\xc3\xa4k G\xc3\xa4lis, Redrama, Asa, Br\xc3\xa4di, Mikael Gabriel ja Elastinen. Esiintyji\xc3\xa4 oli yhteens\xc3\xa4 yli 60._NEWLINE_Seuraava Summer Up j\xc3\xa4rjestettiin 3.-4. hein\xc3\xa4kuuta 2015. Festivaalin p\xc3\xa4\xc3\xa4esiintyj\xc3\xa4 oli Nicki Minaj. H\xc3\xa4nen lis\xc3\xa4kseen lavalla n\xc3\xa4htiin yli 30 urbaanin musiikin huippunime\xc3\xa4, kuten Rae Sremmurd, Robin, Elastinen, JVG, Kasmir ja Teflon Brothers. Yleis\xc3\xb6m\xc3\xa4\xc3\xa4r\xc3\xa4 oli noin 26 000.\n_START_SECTION_\nFestivaalin j\xc3\xa4rjest\xc3\xa4j\xc3\xa4\n_START_PARAGRAPH_\nSummer Up -festivaalin perusti lahtelainen muusikko Martin Mustonen, joka tunnetaan my\xc3\xb6s artistinimell\xc3\xa4 Apollo. Festivaalin alkuper\xc3\xa4inen tarkoitus oli j\xc3\xa4rjest\xc3\xa4\xc3\xa4 h\xc3\xa4nelle itselleen sek\xc3\xa4 kavereilleen mahdollisuus p\xc3\xa4\xc3\xa4st\xc3\xa4 esiintym\xc3\xa4\xc3\xa4n ulkoilmatapahtumaan. Mustonen hoiti festivaalin j\xc3\xa4rjestelyj\xc3\xa4 yksin vuoteen 2006 asti. Vuodesta 2007 eteenp\xc3\xa4in toimintaan liittyi mukaan Oskari Hakala. Vuonna 2009 festivaalin toiminta osakeyhti\xc3\xb6itettiin ja tavoitteena oli rakentaa iso tapahtuma-alan yhti\xc3\xb6. Vuonna 2012 Summer Up -yhti\xc3\xb6n tapahtuma-alan palvelutarjonta oli kasvanut niin suureksi, ett\xc3\xa4 Mustonen ja Hakala p\xc3\xa4\xc3\xa4ttiv\xc3\xa4t siirt\xc3\xa4\xc3\xa4 kyseiset toiminnot uuden Mustonen & Hakala osakeyhti\xc3\xb6n alaisuuteen. Kyseisell\xc3\xa4 toimenpiteell\xc3\xa4 pohjustettiin my\xc3\xb6s mahdollista osakeyhti\xc3\xb6n myynti\xc3\xa4 tulevaisuudessa. Summer Up myytiin HimosLomat Oy:lle vuoden 2013 loppupuoliskolla, mutta Mustonen ja Hakala jatkoivat viel\xc3\xa4 ty\xc3\xb6skentely\xc3\xa4 festivaalin parissa. Vuoden 2015 festivaalin j\xc3\xa4lkeen Mustonen ilmoitti, ett\xc3\xa4 h\xc3\xa4nen ja Oskari Hakalan ty\xc3\xb6suhteet p\xc3\xa4\xc3\xa4ttyiv\xc3\xa4t Summer Up Oy:ss\xc3\xa4 31.7.2015.'